Möödunud nädalavahetusel peeti Ungaris, Budapesti lähistel asuvas perekond Dobrovicide ratsakeskuses rahvusvaheline rakendispordivõistlus, kus üherakendite klassis osales edukalt Pille-Riin Roosileht, tõustes tänavu teistkordselt Donaldiga poodiumi kõrgeimale astmele.
#000001
Pille-Riin asus juhtpositsioonile juba koolisõidus, kus võttis suisa kaks esimest kohta – Donaldiga skooriti maailmaklassiline 43,28, Vulcanoga 44,85. Kolmanda tulemuse sõitis välja Ungari hetke üherakendite esinumber Maria Meskone Orosz, milleks 51,93.
#000002
Maratoni lõpetasid Roosileht ja Donald teasel kohal, säilitades juhtpositsiooni, mida ei kõigutanud ka 15 karistuspunkti koonustes. Kahjuks Vulcanoga Pille-Riin maratonil katkestas.
#000003
Oma hooaja ning Vescese võistluse kohta sõnas Roosileht järgnevat: “Plaan oli sellel hooajal kahe üksikrakendiga (Vulcano ja Donald) võistelda ning siis otsustada, kas üldse ja kumma hobusega Prantsusmaale, Pau`sse, MM-ile minna. Donald on alates 2016, aasta sügisest kuni 2019. aasta detsembrini Hollandis Bram Chardoni neljarakendi tiimis olnud, naastes hakkasin temaga kõvasti tööle. Algus ei olnud paljulubav. Ka esimene võistlus sel hooajal ei näidanud väga positiivseid märke. Tal oli väga raske harjuda, et ta on nüüd üksi platsil. Siiski on ta palju arenenud, mida näitab ka järjekordne võit.
#000004
Vulcanoga olen väga rahul, olgugi, et võistlust ei lõpetanud. Vulcano on juba päris vana (18) ning pole 3 aastat maratoni sõitnud (oli samuti Bram Chardoni neljarakendi tiimis, kus oli kasutuses ainult koolisõidus). Alates sügisest olen temaga treeninud, aga selle aasta varasuvel oli ta jälle paarituses ning meie treeningutesse jäi mitu nädalat pausi. Tema jaoks oli Vecses esimene võistlus sel hooajal. Arvestasime, et maraton (mis oli pikk ja raske pinnasega) võib tema vähese võhma tõttu raskeks osutuda ning võtsime vastu otsuse, et sõidame täpselt nii kaua, kui talle sobib (eeldasime 4-5 takistust). Hobune pidas isegi uskumatult hästi vastu, andsin alla seitsmendas, viimases takistuses.
#000005